ai4bharat/Pralekha huggingface dataset:
సమాచార, ప్రసార మంత్రిత్వ శాఖ
జార్ఖండ్ ప్రజలకు జన జాతీయ గౌరవ దినోత్సవ శుభాకాంక్షలు తెలియజేసి, భగవాన్ బిర్సా ముండా విగ్రహానికి పుష్పాంజలి ఘటించిన - శ్రీ అనురాగ్ ఠాకూర్
పార్లమెంటు ఆవరణ లోని భగవాన్ బిర్సా ముండా విగ్రహానికి ఈ రోజు, కేంద్ర సమాచార, ప్రసార శాఖ మంత్రి శ్రీ అనురాగ్ ఠాకూర్, ఇతర మంత్రులు, పార్లమెంటు సభ్యులతో కలిసి పూలమాలలు వేసి నివాళులర్పించారు.
ఈ సందర్భంగా, శ్రీ ఠాకూర్ మాట్లాడుతూ, "భగవాన్ బిర్సా ముండా దళితులు, అణగారిన వర్గాల సంక్షేమం కోసం తన జీవితాన్ని అంకితం చేశారు. గిరిజన వీరుడు, గొప్ప స్వాతంత్య్ర సమరయోధుడు భగవాన్ బిర్సా ముండా జయంతి సందర్భంగా ఆయనకు, నా శుభాకాంక్షలు తెలియజేస్తున్నాను. గిరిజన సమాజంతో పాటు మొత్తం దేశ ప్రజలు ఆయనను ఎంతో గౌరవించారు." అని పేర్కొన్నారు.
“నవంబర్ 15వ తేదీని జన జాతీయ గౌరవ దినోత్సవంగా పాటించాలనే నిర్ణయం, భారతీయ చరిత్ర, సంస్కృతిలో గిరిజనుల విశిష్ట స్థానం, సహకారాన్ని గౌరవించడంతో పాటు, రాబోయే తరాలకు ఈ సాంస్కృతిక వారసత్వాన్ని, దేశ గౌరవాన్ని కాపాడుకోవడానికి స్ఫూర్తి నిస్తుంది." అని కూడా ఆయన తెలియజేశారు.
రాష్ట్ర అవతరణ దినోత్సవం సందర్భంగా, శ్రీ అనురాగ్ ఠాకూర్, జార్ఖండ్ ప్రజలకు శుభాకాంక్షలు తెలియజేస్తూ, “భగవాన్ బిర్సా ముండా జన్మస్థలమైన జార్ఖండ్ వ్యవస్థాపక దినోత్సవం సందర్భంగా రాష్ట్ర ప్రజలందరికీ హృదయపూర్వక శుభాకాంక్షలు. ఈ సందర్భంగా, రాష్ట్రం అభివృద్ధి పథంలో ముందుకు సాగాలని, రాష్ట్ర ప్రజలందరూ, ఆనందం, ఆరోగ్యం, శ్రేయస్సుతో మెలగాలని కోరుకుంటున్నాను." అని చెప్పారు.
నేపథ్యం :
గిరిజన ప్రజల అద్భుతమైన చరిత్ర, సంస్కృతి, విజయాలను స్మరించుకుని, పండుగ జరుపుకోవడానికి ప్రభుత్వం, 2021 నవంబర్, 15వ తేదీ నుంచి 22వ తేదీ వరకు వారోత్సవాలను నిర్వహిస్తోంది. నవంబర్ 15వ తేదీని జన జాతీయ గౌరవ దినోత్సవంగా జరుపుకోవాలని 2021 నవంబర్, 10న కేంద్ర మంత్రివర్గం నిర్ణయం తీసుకుంది.
ఈ తేదీ, దేశవ్యాప్తంగా గిరిజన సమాజాలు భగవాన్ గా గౌరవించే శ్రీ బిర్సా ముండా జయంతి. దేశంలో బ్రిటిష్ వలస వ్యవస్థ యొక్క దోపిడీ వ్యవస్థకు వ్యతిరేకంగా, బిర్సా ముండా ధైర్యంగా పోరాడారు. 'ఉల్గులన్'  కోసం పిలుపునిస్తూ, బ్రిటిష్ అణచివేతకు వ్యతిరేకంగా ఉద్యమానికి నాయకత్వం వహించారు. ఈ ప్రకటన గిరిజన సమాజాల అద్భుతమైన చరిత్ర, సాంస్కృతిక వారసత్వాన్ని గుర్తిస్తుంది. ఈ దినోత్సవాన్ని ప్రతి సంవత్సరం జరుపుకోవడం ద్వారా, భారతీయ శౌర్యం, ఆతిథ్యం, జాతీయ అభిమానం వంటి విలువలను ప్రోత్సహించడంతో పాటు, సాంస్కృతిక వారసత్వ పరిరక్షణ కోసం గిరిజనులు చేస్తున్న కృషికి గుర్తింపు లభిస్తుంది.
సౌరభ్ సింగ్
ఆరోగ్య, కుటుంబ సంక్షేమ మంత్రిత్వ శాఖ
183.26 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.23 కోట్లకు పైగా టీకా డోసులు నిర్వహణ
ఇవాళ 15,859 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.04%
గత 24 గంటల్లో నమోదయిన కొత్త కేసులు 1,270
ప్రస్తుత రికవరీ రేటు 98.75%
వారపు పాజిటివిటీ రేటు 0.26%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 183.26 కోట్ల  డోసులను టీకా కార్యక్రమం అధిగమించింది. 2,17,89,216 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.23 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403486
|
|
రెండో డోసు
|
|
9996574
|
|
ముందు జాగ్రత్త డోసు
|
|
4424002
|
|
ఫ్రంట్లైన్ సిబ్బంది
|
|
మొదటి డోసు
|
|
18412826
|
|
రెండో డోసు
|
|
17502040
|
|
ముందు జాగ్రత్త డోసు
|
|
6799364
|
|
12-14 ఏళ్ల వారు
|
|
మొదటి డోసు
|
|
12375762
|
|
15-18 ఏళ్ల వారు
|
|
మొదటి డోసు
|
|
56833999
|
|
రెండో డోసు
|
|
37248743
|
|
18-44 ఏళ్ల వారు
|
|
మొదటి డోసు
|
|
554304688
|
|
రెండో డోసు
|
|
463667842
|
|
45-59 ఏళ్ల వారు
|
|
మొదటి డోసు
|
|
202695826
|
|
రెండో డోసు
|
|
184801083
|
|
60 ఏళ్లు పైబడినవారు
|
|
మొదటి డోసు
|
|
126700974
|
|
రెండో డోసు
|
|
115111778
|
|
ముందు జాగ్రత్త డోసు
|
|
11356686
|
|
ముందు జాగ్రత్త డోసులు
|
|
2,25,80,052
|
|
మొత్తం డోసులు
|
|
1,83,26,35,673
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 15,859 కి కేసులు తగ్గాయి. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,567 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,83,829 కి పెరిగింది.
గత 24 గంటల్లో 1,270 కొత్త కేసులు నమోదయ్యయాయి.
గత 24 గంటల్లో మొత్తం 4,32,389 పరీక్షలు చేశారు. దేశవ్యాప్తంగా ఇప్పటివరకు 78.73 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.26 శాతం వద్ద, రోజువారీ పాజిటివిటీ రేటు 0.29 శాతం వద్ద ఉంది.
మంత్రిమండలి
డిఎన్ఎ టెక్నాలజీ  వ్యవస్థీకరణ బిల్లు, 2018కి ఆమోదం తెలిపిన మంత్రివర్గం
డిఎన్ఎ లేబరెటరీ లకు నియంత్రణ మరియు గుర్తింపు తప్పనిసరి
డిఎన్ ఎ టెక్నాలజి  వ్యవస్థీకరణ బిల్లు కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
డిఎన్ ఎ ఆధారిత సాంకేతిక పరిజ్ఞానం  వ్యవస్థీకరణ బిల్లు, 2018 ని తీసుకురావడం వెనుక ముఖ్యోద్దేశం డిఎన్ఎ ఆధారిత ఫోరెన్సిక్ సాంకేతిక పరిజ్ఞాన వినియోగాన్ని మరింత విస్తృతం చేయడం ద్వారా న్యాయాన్ని అందించే వ్యవస్థ కు మద్దతు నివ్వడం, దానిని బలపరచడమే.
నేరాలను పరిష్కరించడంలోను, తప్పిపోయిన వారిని గుర్తించడంలోను డిఎన్ఎ ఆధారిత సాంకేతిక పరిజ్ఞానం యొక్క ఉపయోగం ప్రపంచం అంతటా గుర్తింపునకు నోచుకొంది.
డిఎన్ఎ లేబరెటరీల నమోదును, గుర్తింపు ను తప్పనిసరి చేయడం ద్వారా ఈ బిల్లు దేశంలో డిఎన్ ఎ సాంకేతిక పరిజ్ఞానం విస్తృత స్థాయి వినియోగానికి దోహదపడుతుంది. అలాగే డిఎన్ఎ పరీక్ష ఫలితాలు విశ్వసనీయమైనవి. ఇందుకు సంబంధించిన డాటా ను ఈ దేశం లోని పౌరులకు గల గోప్యత హక్కులకు అనుగుణంగా భద్రంగా ఉంచుతారు. ఇక్కడ దుర్వినియోగానికి అవకాశం ఉండదు.
దీనివల్ల..సత్వర న్యాయ సహాయాన్ని అందిచడానికి,నేర నిర్ధారణ రేటు పెరగడానికి..
వీలు ఏర్పడుతుంది.
తప్పి పోయిన వారి వివరాల ఆధారంగా ఆయా వ్యక్తులను సరిపోల్చుకోవడానికి, దేశంలోని వివిధ ప్రాంతాలలో గుర్తింపునకు నోచుకోని మృతదేహాలను గుర్తించడానికి, భారీ విపత్తుల సమయంలో బాధితులను గుర్తించడానికి ఈ బిల్లు లోని అంశాలు వీలు కల్పిస్తాయి.
పూర్వరంగం:
హత్య, అత్యాచారం, మానవ అక్రమ రవాణా, తీవ్రంగా గాయపరచడం వంటి కేసులను పరిష్కరించడానిక ఫోరెన్సిక్ డిఎన్ఎ సమాచారం ఎంతగానో దోహదపడుతుంది. అలాగే దొంగతనం, దోపిడి ల వంటి వాటి విషయంలో కూడా కేసుల పరిష్కారానికి ఇది తోడ్పడుతుంది. నేశనల్ క్రైమ్ రికార్డ్స్ బ్యూరో  గణాంకాల ప్రకారం 2016 వ సంవత్సరంలో సంవత్సరానికి 3 లక్షల కంటే ఎక్కువగా ఇలాంటి నేరాలు నమోదు అవుతున్నాయి. ఇందులో కొన్నింటిలో మాత్రమే డిఎన్ఎ పరీక్షను నిర్వహిస్తున్నారు. ఈ కేటగిరీ నేరాల విషయంలో డిఎన్ఎ సాంకేతికతను విస్తారంగా వాడగలిగితే సత్వర న్యాయం లభించడం తో పాటు నేర నిర్ధారణ కూడా గణనీయంగా పెరిగేందుకు అవకాశం ఉంటుంది. ప్రస్తుతం నేర నిరూపణ శాతం సుమారు 30% గా మాత్రమే  ఉంది.
(
యువజన వ్యవహారాలు, క్రీడల మంత్రిత్వ శాఖ
ఆగస్టు 14న ‘ఫిట్ ఇండియా ఫ్రీడం రన్’ను ప్రారంభించనున్న కేంద్ర క్రీడల శాఖ మంత్రి కిరెణ్ రిజిజు
భారత క్రీడల మంత్రిత్వ శాఖ అతి పెద్ద దేశవ్యాప్త పరుగు కార్యక్రమం ‘ఫిట్ ఇండియా ఫ్రీడమ్ రన్’ను ఆగస్టు 15 నుంచి అక్టోబర్ 2 వరకు నిర్వహించ తలపెట్టింది. అదొక ప్రత్యేక ఆలోచన. కోవిడ్ మహమ్మారి పరిస్థితులను, భౌతిక దూర నిబంధనలను దృష్టిలో పెట్టుకొని... ఈ కార్యక్రమంలో పాల్గొనేవారు తమ వీలును బట్టి ఎక్కడైనా ఏ సమయంలోనైనా వారిదైన వేగంతో పరుగెత్తేలా ప్రోత్సహించాలని కేంద్ర ప్రభుత్వం నిర్ణయించింది. మరో అంశం ఏమంటే.. వారి పరుగు దూరాన్ని విడగొట్టుకొని పలు రోజుల పాటు చేపట్టవచ్చు . మొత్తం పరుగు కిలోమీటర్లను గ్లోబల్ పొజిషనింగ్ సిస్టమ్  గడియారం ఉపయోగించి లేదా భౌతికంగా జాడ తీయవచ్చు.
ఈ మహా కార్యక్రమం ఆగస్టు 14న కేంద్ర యువజన వ్యవహారాలు, క్రీడల శాఖ మంత్రి శ్రీ కిరెణ్ రిజిజు చేతుల మీదుగా ప్రారంభం అవుతుంది. ప్రజా సమూహాల మధ్య ఆరోగ్య స్పృహను ప్రోత్సహించడం ఈ కార్యక్రమ లక్ష్యం. కోవిడ్-19 నియమాలు పాటిస్తూ ఈ కార్యక్రమం సాగుతుంది. ఈ కార్యక్రమం గురించి శ్రీ కిరెణ్ రిజిజు మాట్లాడుతూ ‘‘మన ప్రధాన మంత్రి నరేంద్ర మోదీ తలపెట్టిన ఫిట్ ఇండియా ఉద్యమాన్ని బలోపేతం చేయడానికి, శరీర ఆరోగ్య సంరక్షణను ఓ జీవన విధానంగా స్వీకరించేలా పౌరులను భాగస్వాములను చేయడానికి మరొక ప్రయత్నమే ఫిట్ ఇండియా ఫ్రీడం రన్. ఈ నిర్ధిష్ట సందర్భంలో ఈ కార్యక్రమానికి ఎక్కువ ప్రాధాన్యత ఉంది. ఎందుకంటే... బలమైన రోగ నిరోధక శక్తిని సంపాదించడానికి శారీరక ఆరోగ్యం చాలా ముఖ్యం. కోవిడ్-19పై పోరాటానికి ఈ సందర్భంలో అది అవసరం’’ అన్నారు.
ఈ కార్యక్రమం కోసం వ్యక్తులు, సంస్థలు ఫిట్ ఇండియా వెబ్ సైట్ లో నమోదు చేసుకోవచ్చు. ఆగస్టు 15న 74 స్వాతంత్ర దినోత్సవం, అక్టోబర్ 2న మహాత్మా గాంధీ 151వ జయంతి సందర్భాలను పురస్కరించుకొని ఆయా తేదీల మధ్య ఈ కార్యక్రమం చేపట్టడం జరుగుతోంది.
శారీరక ఆరోగ్యాన్ని ప్రోత్సహించడం... పౌరులు ఊబకాయం, సోమరితనం, మానసిక ఒత్తిడి, ఆందోళన, ఇతర వ్యాధుల నుంచి విముక్తులయ్యేలా సాయం చేయడం ఈ ‘ఫ్రీడం రన్’ ఉద్ధేశం. ప్రజా సమూహాలకు ఆరోగ్య సందేశాన్ని చేరవేయడం కోసం ఇటీవలి కాలంలో ‘ఫిట్ ఇండియా’ అనేక భారీ కార్యక్రమాలను చేపట్టింది. ఫిట్ ఇండియా ప్లాగ్ రన్, ఫిట్ ఇండియా సైక్లోథాన్ అందులో కొన్ని.
ప్రధాన మంత్రి కార్యాలయం
బోహాగ్ బిహు సందర్భం లో అసమ్ ప్రజల కు శుభాకాంక్షలు తెలిపిన ప్రధాన మంత్రి
బోహాగ్ బిహు సందర్భం లో అసమ్ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ఒక ట్వీట్ లో, శ్రీ నరేంద్ర మోదీ ‘‘బొహాగ్ బిహు పవిత్ర పర్వదినం నాడు అసమ్ ప్రజల కు ఇవే శుభాకాంక్షలు. ప్రతి ఒక్క వ్యక్తి కి ఆరోగ్యం తో పాటు ప్రసన్నత కూడా లభించాలి అని నేను ప్రార్థిస్తున్నాను. అసమ్ సమృద్ధి తాలూకు కొత్త శిఖరాల ను అందుకోవాలి’’ అని పేర్కొన్నారు.
ప్రధాన మంత్రి కార్యాలయం
కర్నాటక విధాన సభ డిప్యూటీ స్పీకర్ శ్రీ ఆనంద్ మమానీ మృతి కి సంతాపాన్ని వ్యక్తం చేసిన ప్రధాన మంత్రి
కర్నాటక విధాన సభ డిప్యూటీ స్పీకర్ శ్రీ ఆనంద్ మమానీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘కర్నాటక విధాన సభ డిప్యూటీ స్పీకర్ శ్రీ ఆనంద్ మమానీ ఇక లేరు అని తెలిసి దు:ఖిస్తున్నాను. ఆయన సామాజిక సశక్తీకరణ కోసం విస్తృత స్థాయి లో కృషి చేసిన ఒక మహత్తరమైన నేత అని చెప్పాలి. ఆయన కర్నాటక అంతటా బిజెపి ని బలపరచడం కోసం కూడా పాటుపడ్డారు. ఆయన కుటుంబ సభ్యుల కు మరియు ఆయన మద్దతుదారుల కు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి." అని పేర్కొన్నారు.
Pained by the passing away of Shri Anand Mamani, the Deputy Speaker of the Karnataka Assembly. He was a formidable leader who worked extensively for social empowerment. He also worked to strengthen BJP across Karnataka. Condolences to his family and supporters. Om Shanti.
— Narendra Modi  October 23, 2022
ప్రధాన మంత్రి కార్యాలయం
విజయదశమి నాడు అందరి కి శుభాకాంక్షలు తెలిపిన ప్రధాన మంత్రి
విజయ దశమి సందర్భం లో అందరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఈ మంగళప్రదమైనటువంటి రోజు ప్రతి ఒక్కరి జీవనం లో ధైర్యాన్ని, సాహసాన్ని, సంయమనాన్ని మరియు సకారాత్మకమైన శక్తి ని కొనితేవాలని కూడా ఆయన కోరుకున్నారు.
ప్రధాన మంత్రి ఒక ట్వీట్ లో -
‘‘దేశం లో అందరి కి విజయ దశమి యొక్క అనేకానేక శుభాకాంక్షలు. ఇది విజయాని కి ప్రతీక గా నిలచే పండుగ రోజు. ఈ పవిత్రమైన దినం ప్రతి ఒక్కరి జీవనం లో సాహసం, సంయమనం మరియు సకారాత్మకమైన శక్తి ని తీసుకు రావాలని నేను కోరుకుంటున్నాను.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
167.29 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 57 లక్షలకుపైగా డోసులు నిర్వహణ
ప్రస్తుత రికవరీ రేటు 94.91%
గత 24 గంటల్లో నమోదయిన కొత్త కేసులు 1,61,386
దేశవ్యాప్త క్రియాశీల కేసుల సంఖ్య 16,21,603
వారపు పాజిటివిటీ రేటు 14.15%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 57 లక్షలకు పైగా  డోసులతో కలిపి, 167.29 కోట్ల  డోసులను టీకా కార్యక్రమం అధిగమించింది. 1,83,99,537 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,96,256
|
|
రెండో డోసు
|
|
98,79,519
|
|
ముందు జాగ్రత్త డోసు
|
|
34,51,621
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,97,726
|
|
రెండో డోసు
|
|
1,72,64,513
|
|
ముందు జాగ్రత్త డోసు
|
|
41,40,422
|
|
15-18 ఏళ్ల వారు
|
|
మొదటి డోసు
|
|
4,72,32,018
|
|
రెండో డోసు
|
|
11,28,099
|
|
18-44 ఏళ్ల వారు
|
|
మొదటి డోసు
|
|
54,20,71,418
|
|
రెండో డోసు
|
|
40,84,76,861
|
|
45-59 ఏళ్ల వారు
|
|
మొదటి డోసు
|
|
20,04,86,479
|
|
రెండో డోసు
|
|
17,22,41,222
|
|
60 ఏళ్లు పైబడినవారు
|
|
మొదటి డోసు
|
|
12,50,26,535
|
|
రెండో డోసు
|
|
10,73,23,731
|
|
ముందు జాగ్రత్త డోసు
|
|
54,26,287
|
|
ముందు జాగ్రత్త డోసులు
|
|
1,30,18,330
|
|
మొత్తం డోసులు
|
|
1,67,29,42,707
గత 24 గంటల్లో 2,81,109 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,95,11,307 కు పెరిగింది.
దేశవ్యాప్త రికవరీ రేటు 94.91 శాతానికి చేరింది.
గత 24 గంటల్లో 1,61,386 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 16,21,603. ఇది మొత్తం కేసుల్లో 3.90 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,42,793 పరీక్షలు చేశారు. దేశవ్యాప్తంగా ఇప్పటివరకు 73.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 14.15 శాతంగా ఉంది. రోజువారీ పాజిటివిటీ రేటు 9.26 శాతంగా నమోదైంది.
రైల్వే మంత్రిత్వ శాఖ
కొవిడ్-19 లాక్డౌన్ 3 మే 2020 వరకు పొడిగించిన కారణంగా అన్ని ప్రయాణ రైళ్ళు రద్దు
యుటిఎస్ మరియు పిఆర్ఎస్లతోపాటు అన్ని టికెట్ల బుకింగ్ కౌంటర్లు తదుపరి ఆదేశాలు వచ్చే వరకు వనిలిపివేయబడతాయి
తదుపరి ఆదేశాలు వచ్చే వరకు ఆన్లైన్లో టికెట్లను రద్దు చేసుకునే అవకాశం ఉన్నప్పటికీ ఇ-టికెట్లతోపాటు, రైళ్ళలో ముందస్తు రిజర్వేషన్లు రద్దు
రద్దు చేసిన రైళ్ళలో టికెట్లు రిజర్వు చేసుకున్నవారికి మొత్తం నగదు తిరిగి చెల్లింపు
ఇంకా రద్దు చేయని రైళ్ళలో ముందస్తు బుకింగ్ టికెట్లను రద్దు చేసుకున్న వారికి కూడా మొత్తం నగదు తిరిగి చెల్లింపు
కొవిడ్-19 నిరోధక చర్యల్లో భాగంగా తీసుకున్న లాక్డౌన్ కొనసాగింపు మూలంగా భారతీయ రైల్వే ప్రీమియం రైళ్ళు, మెయిలు/ఎక్సుప్రెస్ రైళ్ళు, ప్యాసింజరు, సబర్బన్ రైళ్ళు, కోల్కత్తా మెట్రో రైలు, కొంకణ్ రైల్వే వంటి అన్ని రైళ్ళను 3 మే 2020 వరకు రద్దు చేసింది.
దేశవ్యాప్తంగా అత్యవసర సేవలు అందించడం కోసం గూడ్సు మరియు పార్శిల్ రైళ్ళు యథావిధంగా నడుపబడుతాయి.
తదుపరి ఆదేశాలు వచ్చే వరకు ఆన్లైన్లో టికెట్ల రద్దు సౌకర్యం కొనసాగుతున్నప్పటికీ ఇ-టికెట్లతోపాటు ఎటువంటి టికెట్ల బుకింగు జరుపబడదు. యుటిఎస్ మరియు పిఆర్ఎస్ టికెట్ బుకింగులతోపాటు అన్ని టికెట్ కౌంటర్లను తదుపరి ఆదేశాలు వచ్చేవరకు రద్దుచేయడమైనది. రద్దు చేసిన అన్ని రైళ్ళ టికెట్లకు నగదు మొత్తాన్ని తిరిగి చెల్లించబడుతుంది, ఇంకా రద్దు చేయని రైళ్ళలో ముందస్తుగా రిజర్వు చేసుకున్న టికెట్లను రద్దు చేసుకుంటున్నవారికి కూడా పూర్తి నగదు చెల్లింపబడుతుంది.
3 మే 2020 వరకు లాక్డౌన్ పొడిగించిన కారణంగా ఆన్లైన్లో టికెట్లు బుక్ చేసుకున్న ప్రయాణీకులకు వాటంతట అవే నగదు వారికి తిరిగి చెల్లించబడుతుంది, కాగా రైల్వే కౌంటర్లలో టికెట్లను బుక్ చేసుకున్న ప్రయాణీకులకు 31 జులై 2020 వరకు తిరిగి చెల్లింపులు తీసుకొనవచ్చును.
(
ఆర్థిక మంత్రిత్వ శాఖ
బెంగళూరులో విద్యుత్ పంపిణీ వ్యవస్థను అప్గ్రేడ్ చేయడానికి 100 మిలియన్ల రుణంపై ఏడీబీ ఇండియా సంతకం చేసింది
కర్ణాటక రాష్ట్రంలోని బెంగళూరు నగరంలో విద్యుత్ సరఫరాలో నాణ్యత పెంచడానికి విద్యుత్ పంపిణీ వ్యవస్థను ఆధునీకరించడానికి మరియు అప్గ్రేడ్ చేయడానికి 2020 డిసెంబర్ 31 న ఆసియా అభివృద్ధి బ్యాంకు  మరియు భారత ప్రభుత్వం 100 మిలియన్ డాలర్ల రుణంపై సంతకం చేశాయి.
బెంగళూరు స్మార్ట్ ఎనర్జీ ఎఫిషియెంట్ పవర్ డిస్ట్రిబ్యూషన్ ప్రాజెక్టుకు కేంద్ర ప్రభుత్వం తరఫున ఆర్థిక మంత్రిత్వ శాఖలోని ఆర్థిక వ్యవహారాల విభాగం అదనపు కార్యదర్శి డాక్టర్ సిఎస్ మోహపాత్రా సంతకం చేయగా.. ఆఫీసర్-ఇన్-ఛార్జ్ మిస్టర్ హో యున్ జియాంగ్ ఏడిబీ ఇండియా రెసిడెంట్ ఏడీబీ తరఫున సంతకం చేశారు.
100 మిలియన్ల సావరిన్ లోన్కు అదనంగా కర్ణాటకలోని ఐదు ప్రభుత్వ యాజమాన్యంలోని పంపిణీ యుటిలిటీలలో ఒకటైన బెంగళూరు ఎలక్ట్రిసిటీ సప్లై కంపెనీ లిమిటెడ్ కు ఈ ప్రాజెక్టుకు సార్వభౌమ హామీ లేకుండా 90 మిలియన్ డాలర్లను ఎడిబి అందిస్తుంది.
రుణ ఒప్పందంపై సంతకం చేసిన అనంతరం డాక్టర్ మోహపాత్రా మాట్లాడుతూ "ఓవర్హెడ్ డిస్ట్రిబ్యూషన్ లైన్లను భూగర్భ కేబుళ్లుగా మార్చడం ద్వారా సమర్ధవంతమైన ఇంధన పంపిణీ నెట్వర్క్ను నిర్మించడానికి, సాంకేతిక మరియు వాణిజ్య నష్టాలను తగ్గించడానికి మరియు తుఫానులు మరియు ఇతర ప్రమాదాలవల్ల విద్యుత్తు అంతరాయాన్ని తగ్గించడానికి సహాయపడుతుంది"అని పేర్కొన్నారు.
రాష్ట్ర ప్రభుత్వ యాజమాన్యంలోని సంస్థ కోసం సార్వభౌమ మరియు నాన్సోవెరిగ్న్ రుణాలను కలపడం ద్వారా ఈ ప్రాజెక్ట్ ఒక వినూత్న ఫైనాన్సింగ్ విధానాన్ని కలిగి ఉందని ఏడీబీకి ఇదే మొదటిదని జియాంగ్ అన్నారు. ఇది సార్వభౌమ బహిర్గతంను గణనీయంగా తగ్గించడానికి మరియు మూలధన వ్యయం కోసం నిధుల సేకరణ కోసం మార్కెట్ ఆధారిత విధానం వైపు వెళ్ళడానికి బెస్కామ్కు సహాయపడుతుందన్నారు.
భూగర్భ పంపిణీ కేబుళ్లకు సమాంతరంగా కమ్యూనికేషన్ నెట్వర్క్ను బలోపేతం చేయడానికి 2,800 కిలోమీటర్లకు పైగా ఫైబర్ ఆప్టికల్ కేబుల్స్ ఏర్పాటు చేయబడతాయి. సుమారు 7,200 కిలోమీటర్ల పంపిణీ మార్గాలను భూగర్భంలోకి తరలించడం వల్ల సాంకేతిక మరియు వాణిజ్య నష్టాలను 30% తగ్గించడానికి సహాయపడుతుంది. ఫైబర్ ఆప్టికల్ కేబుల్స్ స్మార్ట్ మీటరింగ్ సిస్టమ్స్, డిస్ట్రిబ్యూషన్ గ్రిడ్లోని డిస్ట్రిబ్యూషన్ ఆటోమేషన్ సిస్టమ్  మరియు ఇతర కమ్యూనికేషన్ నెట్వర్క్ల కోసం ఉపయోగించబడతాయి. కంట్రోల్ సెంటర్ నుండి డిస్ట్రిబ్యూషన్ లైన్ స్విచ్ గేర్లను పర్యవేక్షించడానికి మరియు నియంత్రించడానికి ఈ ప్రాజెక్ట్ తో స్వీకరించబడిన 1,700 ఆటోమేటెడ్ రింగ్ మెయిన్ యూనిట్లను వ్యవస్థాపించనుంది.
భూగర్భ కేబులింగ్, పర్యావరణం మరియు సామాజిక భద్రత, ఆర్థిక నిర్వహణ మరియు వాణిజ్య ఫైనాన్సింగ్ నిర్వహణ మరియు నిర్వహణలో బెస్కామ్ సామర్థ్యాన్ని ఈ రుణం బలోపేతం చేస్తుంది. మెరుగైన ఆర్థిక నిర్వహణ సామర్ధ్యం బెస్కామ్ దేశీయ మరియు అంతర్జాతీయ వాణిజ్య ఫైనాన్సింగ్ మార్కెట్లోకి ప్రవేశించడానికి సహాయపడుతుంది.
తీవ్రమైన పేదరికాన్ని నిర్మూలించడానికి ఏడీబీ తన ప్రయత్నాలను కొనసాగిస్తోంది. అలాగే సంపన్నమైన, స్థితిస్థాపకంగా మరియు స్థిరమైన ఆసియా మరియు పసిఫిక్ సాధించడానికి ఏడీబీ కట్టుబడి ఉంది. 1966 లో స్థాపించబడిన ఈ సంస్థలో 68 మంది సభ్యులకు గాను 49 మంది ఈ ప్రాంతం నుండి ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 141.01 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 77,032. ఇది 579 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.22% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.40% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,286 మంది కోలుకున్నారు. దీంతో, కోలుకున్నవారి మొత్తం సంఖ్య 3,42,23,263 కు పెరిగింది.
గత 24 గంటల్లో 7,189 కొత్త కేసులు నమోదయ్యాయి.
రోజువారీ పాజిటివిటీ రేటు  గత 82 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 41 రోజులుగా 1% కన్నా తక్కువగా ఉంది.
ఇప్పటివరకు 67.10 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
108
|
|
42
|
|
2
|
|
దిల్లీ
|
|
79
|
|
23
|
|
3
|
|
గుజరాత్
|
|
43
|
|
5
|
|
4
|
|
తెలంగాణ
|
|
38
|
|
0
|
|
5
|
|
కేరళ
|
|
37
|
|
1
|
|
6
|
|
తమిళనాడు
|
|
34
|
|
0
|
|
7
|
|
కర్ణాటక
|
|
31
|
|
15
|
|
8
|
|
రాజస్థాన్
|
|
22
|
|
19
|
|
9
|
|
హరియాణా
|
|
4
|
|
2
|
|
10
|
|
ఒడిశా
|
|
4
|
|
0
|
|
11
|
|
ఆంధ్రప్రదేశ్
|
|
4
|
|
1
|
|
12
|
|
జమ్ము&కశ్మీర్
|
|
3
|
|
3
|
|
13
|
|
పశ్చిమబంగాల్
|
|
3
|
|
1
|
|
14
|
|
ఉత్తరప్రదేశ్
|
|
2
|
|
2
|
|
15
|
|
చండీఘర్
|
|
1
|
|
0
|
|
16
|
|
లద్దాఖ్
|
|
1
|
|
1
|
|
17
|
|
ఉత్తరాఖండ్
|
|
1
|
|
0
|
||
|
మొత్తం
|
|
415
|
|
115
రాష్ట్రపతి సచివాలయం
సికింద్రాబాద్లోని రాష్ట్రపతి నిలయంలో శీతాకాల విడిది చేయనున్న భారత రాష్ట్రపతి
భారత రాష్ట్రపతి శ్రీమతి ద్రౌపది ముర్ము డిసెంబర్ 26 నుండి 30, 2022 వరకు తెలంగాణలోని సికింద్రాబాద్లో గల రాష్ట్రపతి నిలయంలో శీతాకాల విడిది చేయనున్నారు.
డిసెంబర్ 26, 2022న రాష్ట్రపతి ఆంధ్రప్రదేశ్లోని శ్రీశైలం ఆలయాన్ని సందర్శిస్తారు. కేంద్ర పర్యాటక మంత్రిత్వ శాఖ యొక్క ప్రసాద్ పథకం కింద శ్రీశైలం ఆలయ అభివృద్ధికి సంబంధించిన ప్రాజెక్టులను ప్రారంభిస్తారు. రాష్ట్రపతి నిలయానికి చేరుకునే ముందు శ్రీశైలంలోని శ్రీ శివాజీ స్పూర్తి కేంద్రాన్ని కూడా ఆమె సందర్శిస్తారు.
డిసెంబర్ 27, 2022న రాష్ట్రపతి హైదరాబాద్లోని కేశవ్ మెమోరియల్ ఎడ్యుకేషనల్ సొసైటీ విద్యార్థులు మరియు అధ్యాపకులను ఉద్దేశించి ప్రసంగిస్తారు. అదే రోజు సర్దార్ వల్లభాయ్ పటేల్ నేషనల్ పోలీస్ అకాడమీని సందర్శించి ఆఫీసర్ ట్రైనీస్ ఆఫ్ ఇండియన్ పోలీస్ సర్వీస్ ని ఉద్దేశించి ప్రసంగిస్తారు. హైదరాబాద్లో మిశ్రా ధాతు నిగమ్ లిమిటెడ్  వైడ్ ప్లేట్ మిల్లును కూడా ఆమె ప్రారంభించనున్నారు.
డిసెంబర్ 28, 2022న రాష్ట్రపతి భద్రాచలంలోని శ్రీ సీతారామ చంద్ర స్వామివారి దేవస్థానాన్ని సందర్శించి, ప్రసాద్ పథకం కింద ఆలయంలో పర్యాటక మౌలిక సదుపాయాల అభివృద్ధికి శంకుస్థాపన చేస్తారు. వనవాసి కళ్యాణ్ పరిషత్ తెలంగాణ నిర్వహించిన సమ్మక్క సారలమ్మ జనజాతి పూజారి సమ్మేళనాన్ని కూడా ఆమె ప్రారంభిస్తారు. అలాగే తెలంగాణలోని కొమరం భీమ్ ఆసిఫాబాద్ మరియు మహబూబాబాద్ జిల్లాలలో గిరిజన వ్యవహారాల మంత్రిత్వ శాఖకు చెందిన ఏకలవ్య మోడల్ రెసిడెన్షియల్ పాఠశాలలను వర్చువల్గా ప్రారంభిస్తారు. అదే రోజు రాష్ట్రపతి వరంగల్ జిల్లాలోని రామప్ప ఆలయాన్ని సందర్శించి అక్కడ రామప్ప ఆలయంలో పర్యాటక మౌలిక సదుపాయాల అభివృద్ధితో పాటు కామేశ్వరాలయ ఆలయ పునరుద్ధరణకు శంకుస్థాపన చేస్తారు.
డిసెంబర్ 29, 2022న రాష్ట్రపతి..జి. నారాయణమ్మ ఇన్స్టిట్యూట్ ఆఫ్ టెక్నాలజీ అండ్ సైన్స్  విద్యార్థులు మరియు ఫ్యాకల్టీ సభ్యులతో పాటు హైదరాబాద్లోని బిఎం మలానీ నర్సింగ్ కాలేజ్ మరియు సుమన్ జూనియర్ కాలేజ్ ఆఫ్ మహిళా దక్షతా సమితి విద్యార్థులు మరియు సిబ్బందితో సంభాషిస్తారు. అదే రోజు శంషాబాద్లోని శ్రీరామనగరంలో ఉన్న సమతామూర్తి విగ్రహాన్ని ఆమె సందర్శిస్తారు.
డిసెంబరు 30, 2022న రాష్ట్రపతి ఢిల్లీకి తిరిగి వచ్చే ముందు రాష్ట్రపతి నిలయంలో వీరనారీలు మరియు ఇతర ప్రముఖులతో భోజనం చేస్తారు.
హోం మంత్రిత్వ శాఖ
నిర్భయ నిధి
కేంద్ర హోం శాఖ  2019-20 మరియు 2020-21 ఆర్థిక సంవత్సరాల్లో "నిర్భయ నిధి" కింద అన్ని రాష్ట్రాలు మరియు కేంద్ర పాలిత ప్రాంతాలకు  రూ. 98.86 కోట్ల మేర ఆర్థిక సహాయాన్ని అందించింది. ప్రస్తుతం ఉన్న మానవ అక్రమ రవాణాను నియంత్రణ యూనిట్లను  బలోపేతం చేయడానికి మరియు రాష్ట్రాలు మరియు కేంద్ర పాలిత ప్రాంతాలలోని అన్ని జిల్లాలను కవర్ చేసే కొత్త ఎ.హెచ్.టి.యు లను ఏర్పాటు చేయడానికి వీలుగా ఈ సహాయం అందించడమైంది.
‘పోలీస్’ మరియు ‘పబ్లిక్ ఆర్డర్’ భారత రాజ్యాంగంలోని ఏడవ షెడ్యూల్లోని ‘స్టేట్-లిస్ట్’  అంశాలు. కావున గూఢచార్యం వివరాల సేకరణ, దర్యాప్తు, ప్రాసిక్యూషన్ చట్టంలోని ప్రస్తుత నిబంధనల ప్రకారం అటువంటి విషయాలను సంబంధిత రాష్ట్ర ప్రభుత్వాలకు అప్పగించబడుతుంది. ఇందుకు గాను తగిన సహాయం అందించడం జరుగుతోంది. కేంద్ర హోం మంత్రిత్వ శాఖ  న్యాయ అధికారులు, పోలీసు అధికారుల సామరథ్యం పెంపొందించే లక్ష్యంతో కాలానుగుణంగా న్యాయపరమైన కొలోక్వియంలు మరియు రాష్ట్ర స్థాయి సమావేశాలను ఏర్పాటు చేసేందుకు చర్యలు తీసుకుంటోంది.
రాష్ట్రాలు మరియు యుటీలకు క్రమం తప్పకుండా ఆర్థిక సహాయం అందిస్తోంది. మానవ అక్రమ రవాణాను నిరోధించడం మరియు ఎదుర్కోవడానికి కూడా ఇలాంటి కార్యక్రమాలను చేపడుతోంది. మానవ అక్రమ రవాణాలో పాల్గొన్న వ్యక్తులు మరియు ముఠాలను గుర్తించడానికి మరియు వారి సంబంధాలు, కార్యనిర్వహణ కార్యకలాపాల గురించి సమాచారాన్ని సేకరించడానికి 'ఇంటెలిజెన్స్' మరియు 'నిఘా' యంత్రాంగాలను ఏర్పాటు చేయవచ్చని ఎంహెచ్ఏ రాష్ట్రాలు మరియు యుటీలకు ఒక అడ్వైజరీని కూడా జారీ చేసింది.
రాష్ట్రాలు/ కేంద్ర పాలిత ప్రాంతాలు ప్రత్యేకించి మానవ అక్రమ రవాణా కేసులను నిర్వహించే పోలీసు అధికారులకు క్రమ వ్యవధిలో శిక్షణ మరియు అవగాహన కల్పించాలని మరియు వారికి విధానపరమైన చట్టాలు, కోర్టు తీర్పులు, పరిపాలనా విధానాలు, పిల్లల స్నేహపూర్వక దర్యాప్తులో తగిప నైపుణ్యాలను అందించాలని కూడా సూచించింది. ముఖాముఖి, విచారణ, శాస్త్రీయ సమాచార సేకరణ, బాధితులు/సాక్షి రక్షణ కార్యక్రమాలను సులభతరం చేయడం మొదలైనవి కూడా చేపట్టాలని సూచించింది. లోక్సభలో ఈరోజు ఒక ప్రశ్నకు లిఖితపూర్వకంగా అందించిన సమాధానంలో హోం శాఖ వ్యవహారాల సహాయ మంత్రి శ్రీ అజయ్ కుమార్ మిశ్రా ఈ విషయాన్ని తెలిపారు.
భారత పోటీ ప్రోత్సాహక సంఘం
ఎల్అండ్టి ఇన్ఫ్రాస్ట్రక్చర్ డెవలప్మెంట్ ప్రాజెక్ట్స్ లిమిటెడ్ మరియు కుడ్గి ట్రాన్స్మిషన్ లిమిటెడ్ చెందిన 100% ఈక్విటీ షేర్ క్యాపిటల్ను ఎపిక్ కన్సెషన్స్ ప్రైవేట్ లిమిటెడ్ మరియు ఇన్ఫ్రాస్ట్రక్చర్ ఈల్డ్ ప్లస్ II ద్వారా కొనుగోలు చేయడానికి ఆమోదం తెలిపిన సిసిఐ .
ఎల్అండ్టి ఇన్ఫ్రాస్ట్రక్చర్ డెవలప్మెంట్ ప్రాజెక్ట్స్ లిమిటెడ్  మరియు కుడ్గి ట్రాన్స్మిషన్ లిమిటెడ్ కు చెందిన 100% ఈక్విటీ షేర్ క్యాపిటల్ను ఎపిక్ కన్సెషన్స్ ప్రైవేట్ లిమిటెడ్  మరియు ఇన్ఫ్రాస్ట్రక్చర్ ఈల్డ్ ప్లస్ II  కొనుగోలు చేయడానికి కాంపిటీషన్ కమిషన్ ఆఫ్ ఇండియా  పోటీ చట్టం, 2002లోని సెక్షన్ 31 ప్రకారం ఆమోదం తెలిపింది.
ప్రతిపాదిత కలయిక ఈ కింది విధంగా ఉండనుంది: -
- ఈసిపిఎల్ వరుసగా లార్సెన్ అండ్ టూబ్రో లిమిటెడ్ మరియు సిపిపిఐబి ఇండియా ప్రైవేట్ హోల్డింగ్స్ ఇంక్ నుండి ఎల్&టీ ఐడిపిఎల్ యొక్క 51% మరియు 49% ఈక్విటీ షేర్ క్యాపిటల్; మరియు
- ఐవైపి II ద్వారా కెటిఎల్కు చెందిన 100% ఈక్విటీ షేర్ క్యాపిటల్ .
ఈసిపిఎల్ ఒక ప్రైవేట్ లిమిటెడ్ కంపెనీ మరియు పూర్తిగా ఐవైపి II యాజమాన్యంలో ఉంది. ఈసిపిఎల్ మౌలిక సదుపాయాల ప్రాజెక్టులను అందించడం, అభివృద్ధి చేయడం, స్వంతం చేసుకోవడం, నిర్వహించడం, నిర్దేశించడం, అమలు చేయడం, మెరుగుపరచడం, నిర్మించడం, మరమ్మతులు చేయడం, పని చేయడం, నిర్వహణ, నియంత్రణ మరియు బదిలీ చేయడాన్ని ప్రతిపాదిస్తుంది.
ఐవైపి II అనేది ఇన్ఫ్రాస్ట్రక్చర్ ఈల్డ్ పథకం. ఇది ఇండియన్ ట్రస్ట్ల చట్టం, 1882 ప్రకారం మార్చలేని మరియు నిర్ణీత సహకార పెట్టుబడి ట్రస్ట్ మరియు సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా లో ఒక కేటగిరీ I - ఇన్ఫ్రాస్ట్రక్చర్ ఆల్టర్నేటివ్ ఇన్వెస్ట్మెంట్ ఫండ్ కింద సెబి  నిబంధనలు, 2012  నమోదు చేయబడింది.ఏఐఎఫ్ నిబంధనలకు అనుగుణంగా భారతదేశంలోని ఇన్ఫ్రాస్ట్రక్చర్ ఆస్తులలో పెట్టుబడులు పెట్టడం ద్వారా దీర్ఘకాలిక నగదు ప్రవాహాలు మరియు వృద్ధి ఆధారంగా పెట్టుబడిదారులకు రాబడిని పొందే అవకాశాన్ని అందించడం మరియు ప్రత్యేక ప్రయోజన వాహనాలు లేదా కంపెనీలు లేదా ఇన్ఫ్రాస్ట్రక్చర్ ఇన్వెస్ట్మెంట్ ట్రస్ట్ల యూనిట్లు లేదా మరేదైనా ఇతర నిర్మాణాలలో పెట్టుబడి పెట్టడం ఐవైపి II లక్ష్యంగా పెట్టుకుంది.
ఎల్&టి ఐడిపిఎల్ తన అనుబంధ సంస్థల ద్వారా పబ్లిక్ ప్రైవేట్ పార్టనర్షిప్ మోడల్లో మౌలిక సదుపాయాల ప్రాజెక్టుల అభివృద్ధి, నిర్వహణ మరియు నిర్వహణ వ్యాపారంలో పాల్గొంటుంది. అనుబంధ సంస్థలు డిజైన్-బిల్డ్-ఫైనాన్స్-ఆపరేట్ కింద మౌలిక సదుపాయాల ప్రాజెక్టుల అభివృద్ధి, నిర్వహణ మరియు నిర్వహణ కోసం నేషనల్ హైవేస్ అథారిటీ ఆఫ్ ఇండియా/రాష్ట్ర అధికారులతో మరియు/లేదా విద్యుత్ సరఫరా ఉత్పత్తి/ప్రసారం/పంపిణీ సంస్థలతో ట్రాన్స్మిషన్ సర్వీస్ ఒప్పందాన్ని కుదుర్చుకుంటాయి.బదిలీ / బిల్డ్-ఆపరేట్-ట్రాన్స్ఫర్/ బిల్డ్-ఆపరేట్-ట్రాన్స్ఫర్ యాన్యుటీ / బిల్డ్-ఆపరేట్-ఓన్-మెయింటెయిన్ మోడ్, రాయితీ / అగ్రిమెంట్ వ్యవధి 15 నుండి 35 సంవత్సరాల వరకు ఉంటుంది. సంబంధిత రాయితీ వ్యవధి ముగింపులో సాధారణంగా మొత్తం సౌకర్యాలు సంబంధిత ప్రభుత్వ విభాగాలకు బదిలీ చేయబడతాయి.
కెటిఎల్ విద్యుత్ తరలింపునకు అవసరమైన ప్రసార వ్యవస్థను అభివృద్ధి చేయడంలో నిమగ్నమై ఉంది.
సిసిఐ యొక్క వివరణాత్మక ఆర్డర్ అనుసరించబడుతుంది.